Publication: Magyar Közlöny
Issue: MK-2004-58 (Year: 2004, Number: 58)
Era: 2004-2010
Section: 2003. évi XCII. törvény (új Art.) 6. § (1) és (2) bekezdései,
Paragraph Index: 2226

4. A követelés behajtására jogosult szervezet a törvény értelmében, a kötelezettre nem tartozó okból, lemondhat az adókövetelésrõl, de ha ezt engedményezéssel teszi, az engedményes és a kötelezett jogviszonyában nem változik a követelés jogcíme, amely a lemondás ellenére is adótartozás marad. A polgári jogi jogalany engedményes az engedményezés származékos jogszerzést eredményezõ jellege szerint ugyan adókövetelést szerez meg, ennek ellenére sem lép az engedményezõ (a régi jogosult) közjogi pozíciójába, mert a követelés megszerzése hatósági jogkört — természetesen — nem keletkeztet a javára, nem kerül a kötelezettel adójogi jogviszonyba. A jogviszony továbbra is az engedményezõ és a kötelezett között áll fenn. (Benedek Károly: A Polgári Törvénykönyv magyarázata, KJK Budapest, 1981., 2. kötet 1510—1511. old.).

Source: https://magyarkozlony.hu/hivatalos-lapok/642c615988c8aced636bde91f025c5d8b4ca3af6/dokumentumok/1c26a4cae17067a84b09aca548af19205adc3b97/letoltes